b'\n_START_ARTICLE_\nSuomen virtuaaliyliopisto\n_START_PARAGRAPH_\nSuomen virtuaaliyliopisto oli Suomen yliopistojen yhteistoiminnallinen verkosto, ei siis nimest\xc3\xa4\xc3\xa4n huolimatta varsinainen yliopisto. Tarkoituksena oli edist\xc3\xa4\xc3\xa4 ja kehitt\xc3\xa4\xc3\xa4 tieto- ja viestint\xc3\xa4tekniikan k\xc3\xa4ytt\xc3\xb6\xc3\xa4 sek\xc3\xa4 yliopistojen v\xc3\xa4list\xc3\xa4 yhteisty\xc3\xb6t\xc3\xa4 eri osa-alueilla._NEWLINE_Suomen virtuaaliyliopiston toiminta alkoi vuonna 2001. Vuosina 2001\xe2\x80\x932006 toiminta toteutettiin opetusministeri\xc3\xb6n rahoituksella ja vuodesta 2007 eteenp\xc3\xa4in vastuu rahoituksesta on ollut yliopistoilla. Suomen virtuaaliyliopisto p\xc3\xa4\xc3\xa4tettiin vuonna 2009 lakkauttaa ja sen toiminta p\xc3\xa4\xc3\xa4ttyi vuoden 2010 lopussa.'